Ar strollad gourharozed kentañ krouet gant Stan Lee ha Jack Kirby a voe The Fantastic Four. Ur bennvad e voe ar gazetenn-se, ha buan o deus ranket Lee ha treserion Marvel krouiñ ur bern titloù nevez. Gant Kirby evit kregiñ, e krouas Lee Hulk, Iron Man, Thor ha The X-Men; gant Bill Everett, Daredevil ha gant Steve Ditko, Doctor Strange ha gourharoz pennañ Marvel, Spider-Man. Gantañ eo bet ijinet ivez ar mod produiñ ar chomics anavezet hiziv an deiz gant an anv Stil Marvel: o labourat gant tresourion ampart, ne lavare dezho nemet ar pep pouezusañ eus an istor, al linennoù bras eus an istor da dresañ. Dar mare-se, e oa ret dan treser sevel an niver a bajennadoù rediet da dizhout evit ar gazetenn, hag ur wech echu ech ouzhpenne Lee ar chomzoù. En un doare disheñvel, an dreserion a oa kensenariourien ar chomic treset ganto.